[{"text_idx": "#000003", "text": "Sou Fujimoto on 1971. aastal su\u0308ndinud Jaapani arhitekt, kelle to\u0308id iseloomustab uudne ja va\u0308rskendav la\u0308henemine arhitektuurse ruumi ja inimkeha vahelisele suhtele. Suure loodusearmastajana ammutab ta ideid metsadest, koobastest ja mujalt u\u0308rgsest loodusest."}, {"text_idx": "#000004", "text": "\u201eNagu paljud jaapani arhitektid, ammutab ka Sou Fujimoto inspiratsiooni oma arhitektuurile loodusest \u2013 ta ise nimetab allikatena metsa, koobast, pesa. See, kuidas sellest tunnetusest su\u0308nnib eriline arhitektuur, on justkui antud ko\u0303rgemalt poolt,\u201d ra\u0308a\u0308gib Eesti Arhitektide Liidu aseesimees Peeter Pere."}, {"text_idx": "#000005", "text": "Aastal 2014 vo\u0303itis Fujimoto rahvusvahelise konkursi \u201eArchitectural Folie of the 21st century\u201d Montpellier\u2019s. Samuti on ta noorim arhitekt, kellel on olnud au vastu vo\u0303tta kutse kavandada iga-aastane Serpentine Gallery suvepaviljon Londonis 2013. aastal. 2012. aastal osales ta Veneetsia Arhitektuuribiennaali Jaapani paviljoni meeskonna to\u0308o\u0308s, mis pa\u0308lvis Kuldlo\u0303vi auhinna."}, {"text_idx": "#000009", "text": "Sou Fujimotoga esineb Eestis avaliku loenguga teemal \u201eBetween Nature and Architecture\u201d, mis toimub 12. juunil Kanuti Gildi saalis algusega kell 19.00. Loeng on inglise keeles ja ko\u0303igile tasuta."}, {"text_idx": "#000012", "text": "Urbanistika ja linnamaastike pa\u0308evade konverents lahkab sotsialistliku ja postsotsialistliku arhitektuuri teemasid"}, {"text_idx": "#000013", "text": "8.\u201311. maini toimuvad Tallinnas Kirjanike Majas XI Urbanistika ja linnamaastike pa\u0308evad. Rahvusvaheline teaduskonverents lahkab sel korral sotsialistliku ja postsotsialistliku arhitektuuri, maakasutuse ja omandisuhete teemasid. Konverents toimub Eesti Kunstiakadeemia arhitektuuriteaduskonna eestvedamisel ning on suunatud arhitektuuri, planeerimise, maastikuarhitektuuri ning urbanistika professionaalidele ja huvilistele."}, {"text_idx": "#000014", "text": "Eesti Sisearhitektide Liidu su\u0308mpoosion kutsub arutlema sisearhitektuuri teooria ja praktika teemadel"}, {"text_idx": "#000015", "text": "Eesti Sisearhitektide Liit korraldab ta\u0308navu 11.\u201314. juunil Tallinnas rahvusvahelise su\u0308mpoosioni \u201eSisearhitektuur \u2013 teooriast praktikani\u201d (\u201eInterior Architecture \u2013 Dynamics of Theory and Practice\u201d), kus saavad kokku valdkonna ko\u0303rgelt tunnustatud teoreetikud ja praktikud nii mujalt maailmast kui Eestist. Kolmepa\u0308evasele su\u0308mpoosionile on oodatud ko\u0303ik sisearhitektuuri-, arhitektuuri- ja disainihuvilised."}]